L 190/8 Euroopan unionin virallinen lehti 28.6.2014 KOMISSION ASETUS (EU) N:o 715/2014, annettu 26 päivänä kesäkuuta 2014, maatilojen rakennetutkimuksista ja maatalouden tuotantomenetelmiä koskevasta tutkimuksesta annetun Euroopan parlamentin ja neuvoston asetuksen (EY) N:o 1166/2008 liitteen III muuttami- sesta vuoden 2016 maatilojen rakennetutkimuksen tietojenkeruuseen kuuluvien muuttujien luet- telon osalta (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon maatilojen rakennetutkimuksista ja maatalouden tuotantomenetelmiä koskevasta tutkimuksesta 19 päivänä marraskuuta 2008 annetun Euroopan parlamentin ja neuvoston asetuksen (EY) N:o 1166/2008 (') ja erityi- sesti sen 7 artiklan 2 kohdan, sekä katsoo seuraavaa: (1) — Asetuksessa (EY) N:o 1166/2008 säädetään maatilojen rakennetutkimuksia koskevasta ohjelmasta, joka ulottuu vuoteen 2016. (2) — Tietoja on tarpeen kerätä, jotta pystytään seuraamaan yhteisen maatalouspolitiikan uudistukseen liittyvien toimen- piteiden toteuttamista vuoden 2013 jälkeen. Tietojenkeruu on välttämätöntä myös maaseudun kehittämiseen (?) liittyvien toimenpiteiden täytäntöönpanon seuraamiseksi. (3) — Ravinteiden käytöstä, kastelujärjestelmistä ja maatalouden tuotantomenetelmistä ei ole riittävästi tilastotietoa, joka yhdistyisi rakennetietoihin yksittäisten maatilojen tasolla. Sen vuoksi on tarpeen parantaa tietojenkeruuta maati- lojen ravinteiden ja veden käytön sekä tuotantomenetelmien osalta, tuottaa enemmän tilastotietoja maatalouden ympäristöpolitiikan kehittämistä varten sekä parantaa maatalouden ympäristöindikaattorien laatua. (4) — Muuttujien luettelon muuttamisen peruslähtökohtana on se, että kokonaisrasitus pysyy tasapainossa: asiaan liitty- vään lainsäädäntöön tehtyjen muutosten vuoksi vanhentuneet muuttujat tai vuonna 2016 kertaluonteisesti pois- tuvat muuttujat jätetään luettelosta pois, mutta toisaalta luetteloon lisätään uusia muuttujia lähinnä siksi, että vuoteen 2020 luotaavan uuden yhteisen maatalouspolitiikan tiimoilta syntyy uusia ja muuttuvia tietotarpeita maataloustilastojen alalla etenkin kysymyksissä, jotka koskevat politiikan ympäristötehokkuuden parantamista ja maatalouden ympäristötoimista tarvittuja tietoja; tasapainoperiaatteen yhteydessä on myös otettava huomioon, että EU:n kyseiselle tutkimukselle myöntämä rahoitustuki pysyy vakaana. (5) — Sen vuoksi asetusta (EY) N:o 1166/2008 olisi muutettava. (6) — Tässä asetuksessa säädetyt toimenpiteet ovat pysyvän maataloustilastokomitean lausunnon mukaiset, ON HYVÄKSYNYT TÄMÄN ASETUKSEN: 1 artikla Korvataan asetuksen (EY) N:o 1166/2008 liite III tämän asetuksen liitteellä. (') EUVLL 321, 1.12.2008, s. 14. (?) Euroopan parlamentin ja neuvoston asetus (EU) N:o 1305/2013, annettu 17 päivänä joulukuuta 2013, Euroopan maaseudun kehittä- misen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoami- sesta (EUVL L 347, 20.12.2013, s. 487).